stanford-oval/wikipedia huggingface dataset:
Purple Hits
Kappaleet > CD 2

Woman from Tokyo – 5.48 (säv. Blackmore/Gillan/Glover/Lord/Paice)
Burn – 6.00 (säv. Blackmore/Lord/Paice/David Coverdale)
Mistreated – 7.25 (säv. Blackmore/Coverdale)
Stormbringer – 4.04 (säv. Blackmore/Coverdale)
Soldier of Fortune – 3.13 (säv. Blackmore/Coverdale)
Comin' Home – 3.51 (säv. Tommy Bolin/Coverdale/Paice)
You Keep on Moving – 5.18 (säv. Coverdale/Glenn Hughes)
Perfect Strangers – 5.19 (säv. Blackmore/Glover/Gillan)
Knocking at Your Back Door – 7.00 (säv. Blackmore/Glover/Gillan)
Fire in the Basement – 4.42 (säv. Blackmore/Glover/Joe Lynn Turner/Lord/Paice)
Ramshackle Man – 5.33 (säv. Blackmore/Gillan Glover)
The Battle Rages On – 5.54 (säv. Blackmore/Gillan/Lord/Paice)
Vavoom: Ted the Mechanic – 4.14 (säv. Gillan/Glover/Steve Morse/Paice)
Sometimes I Feel Like Screaming – 4.35 (säv. Gillan/Glover/Lord/Morse/Paice)
Any Fule Kno That – 4.26 (säv. Gillan/Glover/Morse/Paice)
Purppura

Purppura on punertava violetti tai sinertävä punainen väri. Sanan käyttöalue tai vastine eri kielissä ei ole yhtä vakiintunut kuin muiden tavallisimpien värinnimien, mikä toisinaan aiheuttaa sekaannuksia.
Purppura nähdään, kun silmän punaiselle (R) ja siniselle (B) valolle herkät tappisolut ovat aktiivisia. Purppura tai tarkemmin sanottuna sen magentaksi nimitetty sävy on vihreän (G) vastaväri.
Nykyaikana purppuran sävy magenta on syaanin ja keltaisen ohella yksi painovärien pääväreistä (CMYK). Esimerkiksi värillisessä mustesuihkukirjoittimessa käytetään näitä värejä. Magentan nimi juontuu Italiassa vuonna 1859 käydystä Magentan taistelusta, joka käytiin samoihin aikoihin kuin kyseinen väriaine kehitettiin.
Purppura väriaineena ja symbolina

Muinaisessa Foinikiassa alettiin valmistaa purppurakotiloista purppuraa noin vuonna 1500 eaa. Tärkein valmistuspaikka oli Tyros. Koska purppuran valmistus oli erittäin työlästä ja kallista, sillä värjätyt vaatteet olivat ylellisyyttä. Purppuranväristä kangasta ja viittaa on käytetty loiston ja vallan symbolina. Purppuraviittaan ovat valtansa symbolina pukeutuneet muun muassa Rooman keisarit, myöhempien aikojen eurooppalaiset monarkit sekä katolisen kirkon kardinaalit. Bysantin valtakunnassa vain keisarillinen hovi sai käyttää purppuralla värjättyjä kankaita.
Purppura on jossain määrin vakiintunut yhdeksi (lippu)heraldisista väreistä.
Englantilainen kemisti William Henry Perkin yritti vuonna 1856 valmistaa malarialääkkeenä käytettyä kiniiniä synteettisesti aniliinista, mutta koe epäonnistui. Perkin tutki tekemäänsä mustaa massaa ja huomasi sen muuttuvan purppuran väriseksi laitettuaan siihen denaturoitua etanolia. Hänen kokeiltuaan sitä silkkiin kangas muuttui kirkkaan violetiksi. Hän oli tullut 18-vuotiaana keksineeksi ensimmäisen keinotekoisen väriaineen mauveiinin. Keksintö romahdutti purppurakankaan arvon, ja se lakkasi olemasta harvinainen ylellisyystuote.
Aiheesta muualla

Kuvia tai muita tiedostoja aiheesta Purppura Wikimedia Commonsissa
Punasiipikerttu

| Punasiipikerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Drymocichla
Laji::  incana
Kaksiosainen nimi
 Drymocichla incana  Hartlaub, 1881 
Katso myös
   Punasiipikerttu Wikispeciesissä   Punasiipikerttu Commonsissa 
Infobox OKNimi-testi OKIUCN-testi OK: 
Punasiipikerttu (Drymocichla incana) on herttujen heimoon kuuluva varpuslintu.
Levinneisyys

Punasiipikerttua tavataan Kamerunissa, Keski-Afrikan tasavallassa, Kongon demokraattisessa tasavallassa, Etelä-Sudanissa, Sudanissa ja Ugandassa. Lajin kannankehitys on vakaa, ja se on luokiteltu elinvoimaiseksi.
Potkupelit amerikkalaisessa jalkapallossa

Video aloituspotkusta ja sen palautuksesta
Potkupelit ovat tapa liikuttaa pelipalloa amerikkalaisessa jalkapallossa silloin kun pelissä ei edetä palloa heittämällä tai kuljettamalla. Potkupelejä ovat aloituspotkut, lentopotkut, potkumaalit sekä pudotuspotkut. Potkupelit ovat niin sanottuja erityistilannepelejä (engl. Special teams), joihin on omat erikoistuneet miehistönsä.
Pelipalloa saa potkaista vain ennalta määritellyissä tilanteissa. Muutoin pelipalloa ei saa potkia ja laiton potku palloon aiheuttaa kymmenen jaardin rangaistuksen. Potkaisijat ovat suojeltuja pelaajia amerikkalaisessa jalkapallossa. Potkaisijaan törmääminen tietää 15 jaardin rangaistusta.
Aloituspotku

Aloituspotku (engl. Kickoff) annetaan ottelun alussa, puoliajan jälkeen sekä jatkoajan alussa. Lisäksi jokaisen pistesuorituksen jälkeen annetaan aloituspotku.
Potkaisija potkaisee pallon tiiltä tai vaihtoehtoisesti yksi pelaajista pitää palloa pystyssä potkaisijalle. Palauttava joukkue pyrkii palauttamaan pelipallon mahdollisimman pitkälle ja aloittaa hyökkäysvuoronsa siitä kohdasta mihin palloa kantava palauttaja taklattiin. Pallon saa kuljettaa maalialueelle saakka touchdownin arvoisesti.
Jos aloituspotku menee maalialueen takalaidasta yli kyseessä on takalaiton (engl. Touchback) ja palauttava joukkue aloittaa hyökkäysvuoronsa 20 jaardin linjalta. Aloituspotku ei saa mennä sivurajoista yli. Vinoon mennyt aloituspotku joko uusitaan viisi jaardia kauempaa tai vastaanottava joukkue saa aloittaa hyökkäyksensä 30 jaardin päästä aloituspotkun lähtöpaikasta.
Oman maalin jälkeen joukkueen on luovuttava pelipallosta vapaapotkulla (engl. Safety punt), jonka saa antaa myös potkaisemalla pelipallo käsistä.
Potkaiseva joukkue voi yrittää lyhyttä aloituspotkua (engl. Onside kick), jonka tarkoituksena on saada pelipallo aloituspotkusta omalle joukkueella. Kuka tahansa saa ottaa pelipallon haltuunsa, kunhan pallo on liikkunut potkusta kymmenen jaardia eteenpäin. Niinpä potkaisija pyrkii potkaisemaan palloa vain kymmenisen jaardia, jotta omat pelaajat ehtisivät pallolle ensin.
Lentopotku

Lentopotku (engl. Punt) tarkoittaa sitä, että hyökkäävä joukkue luopuu pelipallosta. Lentopotku potkaistaan yleensä neljännellä yrityksellä kun hyökkäys ei ole pystynyt etenemään vaadittavaa kymmenen jaardin matkaa. Lentopotkun potkaisijan tarkoituksena on potkaista pallo mahdollisimman kauas, sillä vastaanottava joukkue aloittaa hyökkäysvuoronsa siitä pisteestä johon palauttava pelaaja taklataan.
Lentopotkun alussa aloitussyötön antaja syöttää pallon lentopotkun potkaisijalle, joka potkaisee pallon käsistään. Vastaanottavan joukkueen palauttaja ottaa kopin ja lähtee palauttamaan palloa. Vaihtoehtoisesti hän voi näyttää ottavansa vapaan kopin (engl. Fair catch) jolloin häntä ei saa taklata mutta hän ei myöskään saa edetä pallon kanssa. Mikäli potku menee pelikentän sivurajasta yli, aloittaa vastaanottava joukkue hyökkäysvuoronsa siitä kohdasta kenttää. Jos lentopotku osuu maalialueelle, kyseessä on takalaiton.
Potkumaali

Potkumaalissa (engl. Field goal) potkaisija yrittää potkaista pelipallon maalihaarukan lävitse. Potkumaali on kolmen pisteen arvoinen. Touchdownin jälkeisessä lisäpisteyrityksessä tehdään yleensä potkumaali, jolloin se on yhden pisteen arvoinen.
Potkumaalissa aloitussyötön antaja syöttää pallon pallonpitäjälle, jonka tehtävänä on asettaa pallo pystyyn potkaisijaa varten. Blokatun tai lyhyeksi jääneen potkun saa yrittää juosta vastustajan maaliin saakka mikäli pallo ei ole ehtinyt osua maahan. Normaalissa pelitilanteessa tämä tarkoittaa puolustuksen touchdownia ja lisäpisteessä tilanteesta riippuen yhtä tai kahta pistettä.
Pudotuspotku

Pudotuspotku  (engl. Drop kick) on harvinainen pelitilanne. Onnistunut pudotuspotku tulkitaan potkumaaliksi. Pudotuspotkussa potkaisija pudottaa pelipallon käsistään maahan ja potkaisee sen ensimmäisen pompun jälkeen. Tämä on erittäin vaikeaa sillä pallon soikea muoto tekee pompusta ennalta arvaamattoman ja epätarkan huonossa asennossa potkaistavaksi. Toisen pompun jälkeen palloa ei enää saa potkaista, sillä se tulkitaan jo rähmäykseksi (engl. Fumble) eikä rähmättyä palloa saa potkia. Pudotuspotkun etu on että sitä saa yrittää myös aloituspotkuissa.
Yhdysvaltojen yliopistosarjoissa nähtiin onnistunut pudotuspotku viimeksi vuonna 1998. NFL-liigan viimeisin kolmen pisteen onnistunut pudotuspotku nähtiin vuonna 1937. Ainoat liigan tämän jälkeen onnistuneet pudotuspotkut ovat Ray McLeanin ja Doug Flutien lisäpisteet vuosina 1941 ja 2006.
Aiheesta muualla

Kuvia tai muita tiedostoja aiheesta Potkupelit amerikkalaisessa jalkapallossa Wikimedia Commonsissa
Dallas Cowboysin aloituspotkumuodostelma
New England Patriots luopuu pallosta lentopotkulla
Texas A&M:n potkumaaliyritys
Pyynikin palloiluhalli

| Pyynikin palloiluhalli |
| --- | --- |
 Pyynikin palloiluhallin sisäänkäynti.
Rakennuksen tiedot
Sijainti:  Pyynikinrinne, Tampere
Koordinaatit:  61°29′52″N, 23°44′01″E
Avattu:  1977
Omistaja:  Tampereen kaupunki
Arkkitehti:  Pentti Turunen
Käyttäjät
 Lentopallo:   Tampereen Isku-Volley   Koripallo:   Tampereen Pyrintö 
Katsojakapasiteetti
 noin 1400 istumapaikkaa 
Lisää rakennusartikkeleitaArkkitehtuurin teemasivulla
Pyynikin palloiluhalli on Tampereella Pyynikinrinteen kaupunginosassa sijaitseva urheiluhalli. Halli otettiin käyttöön vuonna 1977 ja siellä on järjestetty useita kansainvälisiä tapahtumia. Hallissa voi pelata lentopalloa, koripalloa, salibandya, käsipalloa sekä useita muita lajeja. Hallin istumapaikkakapasiteetti on hieman yli 1000 paikkaa. Pyynikin palloiluhallissa pelaa kotiottelunsa muun muassa lentopallon SM-liigassa pelaava Tampereen Isku-Volley sekä Korisliigassa pelaava Tampereen Pyrintö. Pyynikin palloiluhallissa järjestetään myös vuosittainen nyrkkeilyn Tammer-turnaus.
Tampereen kaupunki on sijoittanut pormestarinsa talousarvioesityksessä Pyynikin palloiluhallin perusparannuksen mahdollisesti vuosina 2015–2017 toteutettavien hankkeidensa joukkoon. Kaupunki toteuttaisi kyseisellä ajanjaksolla vuosittain hankelistastaan 1–2 kohdetta, ja liikuntapaikkojen perusparannukseen on vuosittain budjetoitu kaksi miljoonaa euroa.
Punasii päin

| Punasii päin |
| --- | --- |
 Elokuvan juliste.
Ohjaaja:  Mika Ahlfors
Käsikirjoittaja:  Mika Ahlfors
Tuottaja:  Mika Ahlfors
Kuvaaja:  Teemu Haataja
Leikkaaja:  Jon Soldehed Erik Manninen
Lavastaja:  Lotta Taarasti Tiina Paavilainen Mika Alhfors
Pääosat:  Julma H. Olli Nyberg Hilma Kotkaniemi Sofia Smeds Heikki Herva Ali Abdi Timo Martikainen Pikkupiru
Valmistustiedot
Valmistusmaa:  Suomi
Tuotantoyhtiö:  Ahlfors Films Oy Mörssi Records
Ensi-ilta:  12. heinäkuuta 2018
Kesto:  85 min
Alkuperäiskieli:  suomi
Budjetti:  10 000 €
Katsojat:  2255
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Punasii päin on Mika Ahlforsin ohjaama, käsikirjoittama ja tuottama elokuva vuodelta 2018. Se on rikoselokuva, jonka innoittajana oli Stop töhryille -kampanja. Räppäri Julma H. näyttelee graffitintekijää, joka saa sakot seinämaalauksista, ja päättää hankkia sakkorahat huumekaupalla.
Näyttelijät

| 0 | 1 | 2 |
| --- | --- | --- |
|  Julma H.  | … |  Henkka   |
|  Olli Nyberg  | … |  Joonas   |
|  Hilma Kotkaniemi  | … |  Pilvi   |
|  Sofia Smeds  | … |  Krykov   |
|  Heikki Herva  | … |  Haapa   |
|  Ali Abdi  | … |  Pesola   |
|  Timo Martikainen  | … |  Vanha Budiparta   |
|  Pikkupiru  | … |  Manner   |
|  Hille Auvinen  | … |  Teini kauppakeskuksessa   |
|  Efe  | … |  Duvan   |
|  Gaiaf  | … |  oma itsensä   |
|  David Harjulin  | … |  Mannerposse   |
|  Dj. Hänkki  | … |  oma itsensä   |
|  Roderick Kabanga  | … |  Duvaninposse (hyvä tyyppi)   |
|  Elmeri Kurkela  | … |  Teini kauppakeskuksessa   |
|  Marius Laiho  | … |  Bisnesmies   |
|  Kiia Laine  | … |  Sosiaalityöntekijä   |
|  Mikidi  | … |  oma itsensä   |
|  Johanna Niemi  | … |  Siwan virkailija   |
|  Petra Nurminen  | … |  Infopöydän virkailija   |
|  Tony Pelkonen  | … |  Skeittilautailija   |
|  Lotta Pohjola  | … |  Kavaljeerin virkailija   |
|  Jere Puustinen  | … |  Mannerposse   |
|  Jari Pyykkö  | … |  Mannerposse   |
|  Aapo Raatiniemi  | … |  Mannerposse   |
|  Elias Scarface  | … |  Duvaninposse   |
|  Aino Tuohimaa  | … |  Opettaja   |
|  Joona Tuulaskoski  | … |  Teini kauppakeskuksessa   |
|  Pasi Ylipaavola  | … |  Bussikuski   |
Slingerland

Rumpali soittaa Slingerlandin rumpusettiä Oak Streetin korttelijuhlissa New Orleansissa.
Slingerland Drum Company on H. H. Slingerlandin vuonna 1916 perustama yritys, joka aluksi keskittyi banjojen ja ukuleleiden myyntiin. Kun Ludwigin perhe myi rumputehtaansa vuonna 1933, Slingerland osti Ludwigille tarpeettomaksi jääneet koneet ja käynnisti rumputuotannon.
Tunnetuin Slingerland-rumpujen käyttäjä on Gene Krupa, jonka myötä Slingerlandit tulivat 1930-luvulla halutuimmiksi rummuiksi ja kirivät Conn-yhtymän Ludwig-rumpujen ohitse. Suomalaisista Hurriganesin Remu Aaltonen käytti myös Slingerlandin rumpuja 1970-luvulla. Connin luopuessa rumpujen valmistuksesta 1950-luvun puolivälissä Bill Ludwig ja Bud Slingerland ostivat Leedy-Ludwigin ja Slingerland sai Leedyn, jonka valmistuksen se myöhemmin lopetti.
Fred Gretschin osti Slingerland-yhtiön 1980-luvulla ja Slingerland poistui markkinoilta. Uusi omistaja alkoi tuoda Aasian maista lähinnä aloittelijoille tarkoitettuja rumpusarjoja ja samalla kehitti uutta ammattitason sarjaa. 1980-luvun lopussa rumputuotannon kehitystyö, valmistus ja myynti siirtyi HSS-yhtymälle.
Nykyisin Slingerland kuuluu Gibsonille, ja Gibson on aloittanut uusien rumpujen valmistuksen tällä vuosituhannella.
Aiheesta muualla

Slingerland (Arkistoitu – Internet Archive)
Sirkan koulu

Sirkan koulu on Kittilässä Sirkan kylässä sijaitseva peruskoulu. Koulussa on kuusi luokkatilaa, pienryhmätila, liikuntasali ja ruokala. Koulurakennuksen, joka valmistui vuonna 2002, on suunnitellut Kari Poskiparta. Koulussa on luokat 1-6, ja siellä on 120 oppilasta (2018).
Rangaistuspataljoona (televisiosarja)

| Rangaistuspataljoona> Štrafbat (Штрафбат) |
| --- | --- |
Tyyli:  draama, sota
Pääosissa:  Aleksei Serebrjakov
Alkuperämaa:   Venäjä
Alkuperäiskieli:  venäjä
Verkko:  VGTRK
Esitetty:  2004
Tuotanto
Ohjaaja(t):  Nikolai Dostal
Käsikirjoittaja(t):  Eduard Volodarski
Tuotantoyhtiö(t):  MakDos
Aiheesta muualla
IMDb 
Rangaistuspataljoona (ven. Штрафбат, Štrafbat) on venäläinen televisiosarja vuodelta 2004. Se kertoo vangeista muodostetusta puna-armeijan pataljoonasta itärintamalla toisessa maailmansodassa. 11-osaisen sarjan on ohjannut Nikolai Dostal.
Rangaistuspataljoonia perustettiin vuonna 1942 Stalinin käskyllä numero 227 rangaistukseksi sotilaille, jotka pakenivat etenevää natsi-Saksan armeijaa. Käsky 227 mahdollisti myös gulag-pakkotyöleireillä olevien vankien lähettämisen rintamalle.
Sotahistorioitsijat arvostelivat sarjaa historiallisten yksityiskohtien puutteesta, kuten siitä, että yksikössä ei ole poliittista komissaaria, vaan Dostal ja Volodarski korvaavat komissaarin papilla sarjan loppupuolella.
Stade Tata Raphaël

| Stade Tata Raphaël |
| --- | --- |

Rakennuksen tiedot
Sijainti:  Kinshasa, Kongon demokraattisessa tasavallassa
Avattu:  1952
Käyttäjät
 DC Motema Pembe  AS Vita Club 
Lisää rakennusartikkeleitaArkkitehtuurin teemasivulla
Stade Tata Raphaël (suom. Isä Rafaelin stadion, tunnetaan myös nimillä Stade du Baudoin ja Stade du 20 mai) on Kongon demokraattisessa tasavallassa sijaitseva urheilustadion, jota käytetään yleisimmin jalkapallo-otteluihin. Stadion valmistui vuonna 1952 ja siellä on 60 000 istumapaikkaa. Tunnetuin yksittäinen stadionilla järjestetty urheilutapahtuma on George Foremanin ja Muhammad Alin välinen nyrkkeilyn maailmanmestaruusottelu vuodelta 1974, joka tunnetaan nimellä The Rumble in the Jungle.
Sororicide

| Sororicide> Tiedot |
| --- | --- |
Toiminnassa:  1990–2000, 2009–2011
Tyylilaji:  death metal
Kotipaikka:   Reykjavik, Islanti
Laulukieli:  englanti
Entiset jäsenet:  Gisli Sigmundsson, laulu, bassokitara   Arnar Guðjónsson, kitara   Guðjón "Gaui" Óttarsson, kitara   Unnar Snær Bjarnason, rummut   Karl Guðmundsson, rummut   Fróði Finnsson, kitara   Bogi Reynisson, laulu  
Levy-yhtiö:  Platonic Records, 1991   Skífan, 1992  
Infobox OKNimi-testi OK: 
Sororicide oli islantilainen death metal -yhtye, joka perustettiin Reykjavikissa vuonna 1990. Yhtye hajosi vuonna 2000, mutta oli lyhyen aikaa toiminnassa vuosina 2009-2011.
Yhtye sai tunnustusta voitettuaan kansallisen yhtyekilpailun nimellä Infusoria vuonna 1991. Yhtye vaihtoi nimensä takaisin Sororicideksi ja saman vuoden syksynä yhtye aloitti ensimmäisen studioalbuminsa, The Entityn nauhoitukset.
Yhtye kasattiin uudelleen vuonna 2009 ja se julkaisi demokappaleistaan EP-levyn. Yhtye lopetti kuitenkin toimintansa toistamiseen vuonna 2011.
Viimeinen tunnettu kokoonpano

Gísli Sigmundsson – laulu, bassokitara
Arnar Guðjónsson – kitara
Guðjón "Gaui" Óttarsson – kitara
Unnar Snær Bjarnason – rummut
Viimeinen tunnettu kokoonpano > Entiset jäsenet

Karl Guðmundsson – rummut (1990–1993)
Fróði Finnsson – kitara (1990–1993)
Bogi Reynisson – laulu (1990–1991)
Diskografia

The Entity (1991,  Platonic Records)
Apocalypse (1992,  split, Skífan)
Demo 1 (1993)
Godlike / Last Dance (1993,  split, Rising Realm)
Deathless (2009,  EP, omakustanne)
Aiheesta muualla

Sororicide Encyclopaedia Metallumissa (englanniksi)
Qatar Motor Show

Qatar Motor Show on vuosittainen kansainvälinen autonäyttely, joka pidetään Dohassa, Qatarissa. Ensimmäisen kerran tapahtuma järjestettiin vuonna 2011, ja siellä vieraili 90 000 ihmistä. Vuonna 2012 siellä vieraili jo 120 000 kävijää Persianlahden alueelta. Näyttelyssä esitellään autovalmistajien uusia malleja, konseptiautoja, superautoja ja urheiluautoja. Näyttely sisältää myös ulkona tapahtuvaa motocrossia ja driftausta sekä koeajoa. Sisäänpääsy on ilmaista, ja tapahtuman nettisivu on: http://qatarmotorshow.gov.qa/ (Arkistoitu – Internet Archive)
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Speicher (Sveitsi)

| Speicher |
| --- | --- |
 Speicherin keskustaajamaa.
 vaakuna
 Speicher sijaitsee Koillis-Sveitsissä.
 Koordinaatit: 47°24′41″N, 9°26′38″E 
Valtio:  Sveitsi
Kantoni:  Appenzell Ausserrhoden
Pinta-ala:  
 – Kokonaispinta-ala:  8,18 km²
Korkeus:  570 - 1 084 m
Väkiluku (31.12.2018)  (vakinaiset asukkaat):  4 382
 – Väestötiheys:  536 as./km²
 
 www.speicher.ch 
Infobox OKVirheellinen NIMI-arvo: 
Speicher on kunta Koillis-Sveitsissä, Appenzell Ausserrhodenin kantonissa. Kunnassa on vajaat 4 000 asukasta. Speicher sijaitsee kumpuilevalla ylänköalueella, noin viisi kilometriä Sankt Gallenista kaakkoon.
Kuntaan on Appenzeller Bahnen -yhtiön (aikaisemmin Trogenerbahn) rautatieyhteys Sankt Gallenista ja Trogenista.
Aiheesta muualla

Kuvia tai muita tiedostoja aiheesta Speicher (Sveitsi) Wikimedia Commonsissa
Fuchs, Thomas: Speicher (Sveitsin historiallinen tietosanakirja)  13.2.2012. Bern:  Stiftung HLS. (saksaksi), (ranskaksi), (italiaksi)
Reggie Davani

Reginald "Reggie" Davani (s. 5. helmikuuta 1980) on papuauusiguinealainen jalkapalloilija. Hän pelasi ensi kertaa Papua-Uuden-Guinean maajoukkueessa vuonna 1998. Hän on pelannut useissa ammattilaisseuroissa Papua-Uudessa-Guineassa, Salomonsaarilla, Australiassa ja Uudessa-Seelannissa.
Davani on pelannut myös futsalia.
Stade de Biathlon Sylvie Becaert

| Stade de Biathlon Sylvie Becaert |
| --- | --- |

Stadionin tiedot
Sijainti:   Le Grand-Bornand, Ranska
Koordinaatit:  45°56′27″N, 6°25′55″E
Korkeus merenpinnasta:  928 m
Rakennustyöt aloitettu:  2010
Avattu:  2011
Hoitaja:  Biathlon Annecy – Le Grand Bornand
Lumitykkien kapasiteetti:  30 000 m3
Ampumapaikkoja:  30
Katsojakapasiteetti
Katsomo:  7 500
Maasto:  1 000–2 000
Ladut
Korkein kohta:  990 m
Matalin kohta:  923 m
Kilpailuja
Maailmancup:  2013, 2017
Stade de Biathlon Sylvie Becaert on ampumahiihtostadion Le Grand-Bornandissa Ranskassa.

Stadion on nimetty ranskalaisen ampumahiihtäjä Sylvie Becaertin mukaan. Se rakennettiin alkujaan vuoden 2018 talviolympialaisia varten. Tarkoituksena oli, että mikäli Annecy saisi vuoden 2018 olympialaiset, järjestettäisiin Le Grand-Bornandissa ampuma- ja maastohiihtotapahtumat.
Stadionilla on kilpailtu vuonna 2011 IBU-Cupin osakilpailuja ja vuosina 2013 ja 2017 ampumahiihdon maailmancupin osakilpailuja.
Stade Robert Champroux

| Stade Robert Champroux |
| --- | --- |

Rakennuksen tiedot
Sijainti:  Abdijan, Norsunluurannikko
Koordinaatit:  5°18′19″N, 3°59′32″W
Kenttä:  Nurmi
Käyttäjät
 Africa Sports National,   Stade d'Abidjan,   Jeunesse Club d'Abidjan,   Stella Club d'Adjamé 
Katsojakapasiteetti
 20 000 
Lisää rakennusartikkeleitaArkkitehtuurin teemasivulla
Stade Robert Champroux on monikäyttöinen stadion Abidjanissa Norsunluurannikolla. Nykyään sitä käytetään enimmäkseen jalkapallossa, sillä se on Africa Sports Nationalin, Stade d'Abidjanin, Jeunesse Club d'Abidjanin ja Stella Club d'Adjamén kotikenttä. Stadionille mahtuu 20 000 ihmistä.
Rakvere JK Tarvas

Rakvere JK Tarvas on virolainen jalkapalloseura Rakveren kaupungista. Se pelaa maansa korkeimmalla sarjatasolla Meistriliigassa, johon se nousi ensimmäistä kertaa kauden 2015 jälkeen.
Seura tunnettiin vuosina 2004–2008 nimellä VJK Rakvere, ja vuosina 2008–2011 Rakvere FC Flora.
Aiheesta muualla

Seuran kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sirke

Sirke on naisen etunimi. Suomessa se pohjautunee adjektiiviin sirkeä, joka tarkoittaa pirteää, terhakkaa. Suomessa Sirke on jäänyt harvinaiseksi nimeksi ja sen kantajat ovat syntyneet enimmäkseen 1900-luvun puolenvälin tienoilla. Nimen kantajia on vuoteen 2015 mennessä kolmisensataa.. Nuorten naisten ja tyttöjen nimenä Sirke on Suomessa todella harvinainen. Saksassa Sirke on voittoa tarkoittavan miehennimen Sirk sisarnimi.
Tunnettuja Sirkejä

Sirke Happonen, suomalainen kirjallisuustieteilijä
Pukkilanjärvi

| Pukkilanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°24′01″N, 25°18′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.014
Mittaustietoja
Pinnankorkeus:  81,2 m  
Pituus:  940 m  
Leveys:  540 m  
Rantaviiva:  2,985 km  
Pinta-ala:  22,154 ha  
Saaria:  3 
 fiPukkilanjärvi 
Pukkilanjärvi  on Päijät-Hämeessä Padasjoella Seitniemen kylän lähellä sijaitseva järvi.
Maantietoa

Järven pinta-ala on 22 hehtaaria, se on 950 metriä pitkä ja 550 metriä leveä. Järvellä on kartan mukaan kolme saarta.  Sen rantaviivan pituus on 3,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 81,2 metriä mpy.